గూగుల్ క్రోమ్
క్రోమ్ విడుదల ప్రకటన మొదట సెప్టెంబర్ 3, 2008న చేయాలని భావించారు, కొత్త బ్రౌజర్ యొక్క ప్రయోజనాలు మరియు ప్రేరణలను వివరించే, స్కాట్ మెక్‌క్లౌడ్ సృష్టించిన ఒక హాస్య పుస్తకాన్ని విలేకరులు మరియు బ్లాగర్‌లకు పంపాలనుకున్నారు. ఐరోపాకు పంపాలనుకున్న కాపీలు ముందుగానే అక్కడికి చేరుకున్నాయి, గూగుల్ బ్లాగోస్కోప్డ్ యొక్క జర్మనీకి చెందిన బ్లాగర్ ఫిలిప్ లెన్సెన్ సెప్టెంబర్ 1, 2008న ఈ పుస్తకం కాపీని పొందారు, ఆయన దీనిని స్కాన్ చేసి, 38 పేజీల ఈ హాస్య పుస్తకం నకలును తన వెబ్‌సైట్‌లో అందుబాటులోకి తీసుకొచ్చారు. గూగుల్ తరువాత వెంటనే ఈ హాస్య పుస్తకాన్ని గూగుల్ బుక్స్ (Google Books)లో అందుబాటులోకి తీసుకొచ్చింది, ఈ విషయాన్ని తమ అధికారిక బ్లాగులో వెల్లడించడంతోపాటు, నూతన బ్రౌజర్‌ను ముందుగానే విడుదల చేయడానికి వివరణ కూడా ఇచ్చింది.
సఫారి (వెబ్ బ్రౌజర్)
యాపిల్ సంస్థ సఫారి పేరుతో ఒక సొంత బ్రౌజర్‌ను అభివృద్ధి చేసిందని 7 జనవరి 2003న మ్యాక్‌వరల్డ్ శాన్‌ఫ్రాన్సిస్కోలో స్టీవ్ జాబ్స్ ప్రకటించారు. ఇది యాపిల్ యొక్క వెబ్‌‍కిట్ అని పిలవబడే KHTML చిత్రణ సాఫ్ట్‌వేర్ అంతర్గత విభాగంపై ఆధారపడి అభివృద్ధి చేయబడింది. యాపిల్ సంస్థ అదే రోజు OS X యొక్క తొలి బీటా వెర్షన్‌ను విడుదల చేసింది. తర్వాత 23 జూన్ 2003న వెర్షన్ 1.0 విడుదలయ్యేంత వరకు అనేక అధికారిక మరియు అనధికారిక బీటా వెర్షన్లు విడుదలయ్యాయి. ఇది ప్రాథమికంగా Mac OS X v10.2కు ఒక ప్రత్యేక డౌన్‌లోడ్‌గా లభించింది. దీనిని 24 అక్టోబరు 2003న విడుదల చేసిన Mac OS X v10.3కు ఒక యధాపూర్వస్థితి బ్రౌజర్‌గా చేర్చారు. అయితే మ్యాక్ ఆపరేటింగ్ సిస్టమ్ కోసం రూపొందించిన ఇంటర్నెట్ ఎక్స్‌ప్లోరర్ ఒక ప్రత్యామ్నాయ బ్రౌజర్‌గా మాత్రమే ఉంది.